Κορμός σοκολάτα-κάστανο
Ο συνδυασμός της σοκολάτας με το κάστανο κάνει αυτόν τον κορμό ακαταμάχητο.
1 κιλό κάστανα ωμά, 1/2 κιλό κουβερτούρα μπίτερ, σπασμένη σε κομμάτια, 3/4 φλιτζ. βούτυρο αγελάδος, 1/2 φλιτζ. γάλα, 1½ φλιτζ. ζάχαρη άχνη, 6 - 7 κάστανα γλασέ
Για να φτιάξουμε κορμό με σοκολάτα και κάστανα, ξεκινάμε να καθαρίζουμε τα κάστανα από την εξωτερική σκληρή φλούδα τους. Τα βράζουμε για περίπου 30 λεπτά μέχρι να μαλακώσουν και τα στραγγίζουμε. Τα πολτοποιούμε στο μπλέντερ και τα βάζουμε σε ένα μεγάλο μπολ. Λιώνουμε την κουβερτούρα μαζί με το βούτυρο σε μπεν μαρί, ανακατεύοντας συνεχώς. Ρίχνουμε το μισό μείγμα της σοκολάτας στο μπολ με τα κάστανα. Προσθέτουμε το γάλα και την άχνη. Ανακατεύουμε πολύ καλά μέχρι να έχουμε ένα ομοιογενές μείγμα.Ντύνουμε εσωτερικά μια μακρόστενη φόρμα με λαδόκολλα, αφήνοντάς τη να εξέχει από πάνω, και αδειάζουμε μέσα το μείγμα. Το αφήνουμε στο ψυγείο να κρυώσει και να σταθεροποιηθεί για περίπου 5 ώρες. Ξεφορμάρουμε τον κορμό σε μια πιατέλα. Περιχύνουμε με το υπόλοιπο μείγμα λιωμένης σοκολάτας και τον στολίζουμε με τα γλασέ κάστανα.
Γάλα,Κάστανα,Σοκολάτα